
    REPUBLIKA HRVATSKA
   BRODSKO-POSAVSKA ŽUPANIJA 
   
   UPRAVNI ODJEL ZA GRADITELJSTVO,
   INFRASTRUKTURU I ZAŠTITU  OKOLIŠA                                     
Petra Krešimira IV. br. 1, 35 000 Slavonski Brod
tel: 035/443-126
KLASA: UP/I 352-02/24-01/03
URBROJ: 2178-03-02/5-24-7
Slavonski Brod,  11. lipanj 2024. godine


Brodsko-posavska županija, OIB 27400987949, Upravni odjel za graditeljstvo, infrastrukturu i zaštitu okoliša,  temeljem članka 48. stavak 1., a vezano za članak 46. stavak 2. Zakona o zaštiti prirode („Narodne novine“, br. 80/13, 15/18, 14/19 i 127/19), povodom zahtjeva Općine Oriovac OIB 67632922243, Trg hrvatskog preporoda 1, Oriovac, za provedbom Prethodne ocjene prihvatljivosti za ekološku mrežu Programa raspolaganja poljoprivrednim zemljištem u vlasništvu Republike Hrvatske za Općinu Oriovac, nakon provedenog postupka, donosi

R  J  E  Š  E  NJ  E

1. Program raspolaganja poljoprivrednim zemljištem u vlasništvu Republike Hrvatske za Općinu Oriovac,   prihvatljiv  je  za  ekološku mrežu.

1. Ovo Rješenje objavljuje se na mrežnim stranicama Brodsko-posavske županije.

O  b  r  a  z  l  o  ž  e  nj  e

Općina Oriovac iz Oriovca, Trg hrvatskog preporoda 1, je zatražila mišljenje o potrebi provedbe postupka Prethodne ocjene prihvatljivosti za ekološku mrežu  (KLASA: 320-02/24-02/2, URBROJ:2178-10-01-24-3, od 12. ožujka 2024. godine), od Upravnog odjela za graditeljstvo, infrastrukturu i zaštitu okoliša Brodsko-posavske županije, za Program raspolaganja poljoprivrednim zemljištem u vlasništvu Republike Hrvatske za Općinu Oriovac  (u daljnjem tekstu: Program). Uz zahtjev je  sukladno odredbama članka 48., stavka 2. Zakona o zaštiti prirode, dostavljen nacrt teksta Programa sa dokumentacijom.  

U provedbi postupka ovaj Upravni odjel je razmotrio predmetni zahtjev, priloženu dokumentaciju, podatke o ekološkoj mreži  (područja ekološke mreže, ciljne vrste i stanišne tipove) i mišljenje Zavoda za zaštitu okoliša i prirode Ministarstva zaštite okoliša i zelene tranzicije, te je utvrđeno sljedeće.

Upravni odjel  je  sukladno članku 48. stavku 3. Zakona o zaštiti prirode, dopisom (KLASA: UP/I 352-02/24-01/03, URBROJ:2178-03-02/5-24-1, od  20. ožujka 2024. god.), zatražio prethodno mišljenje Ministarstva gospodarstva i održivog razvoja, Zavoda za zaštitu okoliša i prirode. Ministarstvo je zatražilo nadopunu dokumentacije (KLASA:352-03/24-02/329, URBROJ:517-12-2-3-2-24-2, od 8. svibnja 2024. god.). U skladu sa zatraženim, nositelj zahtjeva je dopunio dokumentaciju, te je Zavod za zaštitu okoliša i prirode dostavio mišljenje dana 7.  lipnja 2024.  godine (KLASA:352-03/24-02/329, URBROJ:517-12-2-3-2-24-4, od  31.
svibnja 2024. god.), u kojem se navodi da se Prethodnom ocjenom može isključiti mogućnost

značajnih negativnih utjecaja na ciljeve očuvanja i cjelovitost područja ekološke mreže, te smatraju da je Program prihvatljiv i  nije potrebno provesti Glavnu ocjenu Programa.              

Nositelj izrade Programa je Općina Oriovac. Obuhvat Programa odnosi se na administrativno područje Općine Oriovac.
Razlozi za izradu Programa proizlaze iz odredbi članka 29. Zakona o poljoprivrednom zemljištu („Narodne novine“, br. 20/18). Programom će se riješiti raspolaganje poljoprivrednim zemljištem i stavljanje u funkciju proizvodnje državnog poljoprivrednog zemljišta. Osnovni cilj Programa je stvaranje uvjeta za raspolaganje poljoprivrednim zemljištem u državnom vlasništvu koje mora biti u funkciji poljoprivredne proizvodnje, uzimajući u obzir tradicijsku proizvodnju kraja i specifičnosti pojedinih poljoprivrednih površina definiranih Programom.
Programom se propisuje kako će Općina preko svojih službi i nadležnih institucija, provoditi stalni nadzor i poduzimati mjere za nepoštivanje preuzetih obveza za one koji raspolažu državnim poljoprivrednim zemljištem. 

Programom se utvrđuje ukupna površina poljoprivrednog zemljišta u vlasništvu Republike Hrvatske za područje općine Oriovac, koja je prema dostavljenim podacima iznosi 1894,6683 ha. Prema podacima o dosadašnjem raspolaganju poljoprivrednim zemljištem u vlasništvu RH na području općine, su sljedeći oblici raspolaganja: zakup, prodaja, povrat i zakup za ribnjake, a dio katastarskih čestica obuhvaćenih Programom ima neki od sljedećih statusa dosadašnjeg (trenutnog) oblika raspolaganja: privremeno korištenje (do 2023., 2024. godine), te zakup (do 2046. godine).

Na području  katastarskih čestica obuhvaćenih Programom,  nalaze se područja ekološke mreže (Uredba o ekološkoj mreži  i nadležnostima javnih ustanova za upravljanje područjima ekološke mreže,  „Narodne novine“, br. 80/19 i 119/23), Posebna područja očuvanja značajna za vrste i stanišne tipove (PPOVS): HR2001288 Pričac-Lužani, HR2001326 Jelas polje s ribnjacima, HR2001379 Vlakinjac-Radinje i HR2001311 Sava nizvodno od Hrušćice, te Područje očuvanja značajno za ptice (POP) HR1000005 Jelas polje.

U Program su u obliku posebnih napomena/obrazloženja za pojedine čestice koje predstavljaju staništa  pogodna za  ciljne vrste i pojedine ciljne stanišne tipove područja ekološke mreže, strogo zaštićene vrste, ugrožene i rijetke stanišne tipove,  u cilju očuvanja strogo zaštićenih vrste, ugroženih i rijetkih stanišnih tipova te bioloških i krajobraznih vrijednosti Značajnog krajobraza Jelas polje,  ugrađeni  načini korištenja specifičnih katastarskih čestica kako slijedi.

	katastarska čestica 
	      vrijednost očuvanja
	             način korištenja

	                                                      Katastarska općina Slavonski Kobaš

	1534
1535
1550/1
1550/2
1551
1552
1555
1554
1563
1564
1653
1656/1
1656/2
1656/3
1655
1657
1664
1679/2
1732
	1733
1735
1736/2
1736/3
1737
1738
1739
1710
1742
1743
1744
1659/1
1659/2
1660
1661
1662
1663
1665
1666/1
	1666/2
1667
1668
1669
1670
1671
1672
1673/2
1673/1
1674
1675/2
1675/1
1738
1739
1740
1742
1743
1744
	
- staništa pojedinih strogo zaštićenih vrsta vezanih uz travnjačka staništa
- ugroženi i rijetki stanišni tip C.2.4.1. Nitrofilni pašnjaci nizinskog vegetacijskog pojasa (Sveza Agropyro-Rumicion crispi Nordhagen 1940)
-  biološke i krajobrazne vrijednosti Značajnog krajobraza Jelas polje

	




-  koristiti kao pašnjake, 
a u nemogućnosti ispaše mogu se koristiti kao livade košanice

	        Katastarska općina Živike                                                     

	



848/5
	- staništa pojedinih strogo zaštićenih vrsta vezanih uz travnjačka staništa
- ugroženi i rijetki stanišni tip C.2.4.1. Nitrofilni pašnjaci nizinskog vegetacijskog pojasa (Sveza Agropyro-Rumicion crispi Nordhagen 1940)

	

-  koristiti kao pašnjake, 
a u nemogućnosti  ispaše mogu se koristiti kao livade košanice

	Katastarske čestice predviđene za zakup za ribnjake:

	Katastarska općina Oriovac
3024
3025
3026
3027
3028
3029
3118
3120
3121
3122
3123
3124
3125
3126
3127

Katastarska općina Radovanje
801
802
803
804/1
836 
	






-stanište strogo zaštićenih vrsta (po mogućnosti navesti kojih ili kojih skupina)
- ugroženi i rijetki stanišni tip A.4.1. Tršćaci, rogozici, visoki šiljevi i visoki šaševi (Razred PHRAGMITO-MAGNOCARICETEA Klika
 in Klika et Novak 1941)
-  biološke i krajobrazne vrijednosti Značajnog krajobraza Jelas polje



	-  prilikom uklanjanja vegetacije na ribnjačarskim tablama, vegetaciju tršćaka i rogozika uklanjati košnjom,
- ne uklanjati i kositi plutajuću vegetaciju za vrijeme prisutnosti kolonije čigri, a ukoliko se u tom razdoblju navedeni radovi ne mogu izbjeći, moguće je zatražiti 
izuzeće od zabranjenih
 radnji, odnosno provesti postupak propisan člancima 155. -159. Zakona o zaštiti prirode;
- košnju obalne vegetacije (trska i rogoz) te uklanjanje i košnju plutajuće vegetacije, obavljati izvan sezone gniježđenja ptica, odnosno u razdoblju od sredine kolovoza do kraja veljače,
- ribnjačarske table na kojima su se prethodnih godina gnijezdile kolonije ptica, u periodu od početka ožujka do sredine kolovoza, moraju biti pune vode,
- na pojedinim ribnjačarskim tablama utvrđenim u suradnji s nadležnom Javnom ustanovom zaštite prirode, osigurati krajem proljeća ili početkom ljeta pražnjenje vode barem iz dijela table (npr. zimovnjaka), kako bi se na suhom dnu i blago položenim obalama, razvila vegetacija ugroženih i rijetkih amfibijskih staništa,
- u blizini i na lokacijama aktivnih nastambi dabra (Castor fiber) i/ili vidre (Lutra utra), utvrđenim u suradnji s nadležnom Javnom ustanovom zaštite prirode,

nije dozvoljena upotreba teške mehanizacije te je dozvoljeno samo kretanje manjih skupina radnika,      
- u blizini ptičjih kolonija ograničiti na nužni minimum kretanje ljudi i izvođenje radova tijekom razdoblja gniježđenja (od početka ožujka do kraja rujna),
-onemogućiti izlazak riba iz ribnjačarskih tabli u okolno područje, kako bi se spriječilo narušavanje populacija zavičajnih (prirodnih) ribljih vrsta, te omogućiti provedbu redovitog monitoringa ihtiofaune ostalih vodenih površina, koje su obuhvaćene katastarskim česticama u zakupu.



Definirano planirano korištenje površina specifičnih katastarskih čestica za ispašu i/ili košnju, povoljno će utjecati na očuvanje pogodnih staništa pojedinih ciljanih vrsta područja ekološke mreže HR1000005 Jelas polje. Nadalje, ovakvo korištenje specifičnih katastarskih čestica, doprinijeti će i očuvanju pojedinih  strogo zaštićenih vrsta vezanih uz travnjačka staništa, te  povoljno utjecati na očuvanje ugroženog i rijetkog travnjačkog stanišnog tipa. 

Definirano korištenje katastarskih čestica za zakup za ribnjake (osim onih koje su u trenutnom zakupu za ribnjake), značajno će utjecati na očuvanje pogodnih staništa pojedinih ciljnih vrsta područja ekološke mreže HR2001326 Jelas polje s ribnjacima i HR100005 Jelas polje, te ciljanih stanišnih tipova navedenih područja ekološke mreže. Nadalje, ovakvo korištenje doprinosi i očuvanju pojedinih strogo zaštićenih vrsta, ugroženih i rijetkih stanišnih tipova te bioloških i krajobraznih vrijednosti značajnog krajobraza Jelas polje.

Korištenje ostalih katastarskih čestica Programa (kao nastavak trenutnog i/ili provedba budućeg određenog načina korištenja), neće značajno utjecati na ugrožene i rijetke  stanišne tipove, te na strogo zaštićene  vrste.

Slijedom iznijetog u provedenom postupku Prethodne ocjene prihvatljivosti za ekološku mrežu, analizom mogućih  utjecaja provedbe predmetnog Programa  na ciljeve očuvanja i cjelovitost područja ekološke mreže, uvažavajući gore navedeno mišljenje Ministarstva, kao i načine korištenja specifičnih katastarskih čestica, ocijenjeno je kako se za Program raspolaganja poljoprivrednim zemljištem u vlasništvu Republike Hrvatske za Općinu Oriovac, može  isključiti mogućnost značajnih negativnih utjecaja  na ciljeve očuvanja i cjelovitost područja ekološke mreže, zbog karakteristika  Programa – Programom se određuje predviđeni način raspolaganja poljoprivrednog zemljišta.  
Sukladno navedenom, riješeno je kao u izreci, te za Program nije potrebno provesti postupak Glavne ocjene.

Člankom 46. Zakona o zaštiti prirode, propisano je da upravno tijelo provodi prethodnu ocjenu
i glavnu ocjenu za strategije, planove i programe koji se pripremaju i/ili donose na lokalnoj razini, kao i za one koji se pripremaju i/ili donose na lokalnoj razini, a za koje je posebnim propisom kojim se uređuje zaštita okoliša, određena obveza strateške procjene ili ocjene o potrebi strateške procjene.

Uvidom u zaprimljenu dokumentaciju Programa, utvrđeno je da se ne planiraju zahvati iz Priloga I., II. i III. Uredbe o procjeni utjecaja zahvata na okoliš („Narodne novine“ br. 61/14 i 3/17), te slijedom razmatranja obilježja i kriterija za utvrđivanje vjerojatno značajnog utjecaja plana i programa na okoliš Priloga III. Uredbe o strateškoj procjeni utjecaja strategije, plana i programa na okoliš („Narodne novine“ br. 3/17), ovo Upravno tijelo utvrđuje da nije obvezna provedba postupka strateške procjene utjecaja na okoliš Programa.

Nadalje, člankom 48. stavkom 5. Zakona o zaštiti prirode, propisano je da ako upravno tijelo isključi mogućnost značajnijih negativnih utjecaja strategije, plana i programa na ciljeve očuvanja i cjelovitost područja ekološke mreže, donosi rješenje da je strategija, plan ili program, prihvatljiv za ekološku mrežu.

U skladu sa člankom 51. stavak 2. Zakona o zaštiti prirode, ovo Rješenje se objavljuje se na mrežnoj stranici Brodsko-posavske županije (www.bpz.hr).


Uputa o pravnom lijeku
Protiv ovog Rješenja može se izjaviti žalba Ministarstvu zaštite okoliša i zelene tranzicije, Zagreb, Radnička cesta 80, u roku od 15 dana od dana primitka Rješenja.
Žalba se predaje Upravnom odjelu za graditeljstvo, infrastrukturu i zaštitu okoliša Brodsko-posavske županije, neposredno u pisanom obliku ili usmeno u zapisnik, ili se šalje poštom, odnosno dostavlja elektronički. 
 
  
 
                                                                        Viša savjetnica za zaštitu prirode i okoliša
                                                                                          Ljiljana Curić, dipl.ing.






Dostaviti:
1. Općina Oriovac, Trg hrvatskog preporoda 1, 35250 Oriovac
1. Ministarstvo zaštite okoliša i zelene tranzicije, putem: pisarnica@mingor.hr; marija.petras@mingor.hr 
1. Državni inspektorat, Sektor zaštite prirode, Šubićeva 29,  10000 Zagreb
1. Javna ustanova „Natura Slavonica“, ovdje
1. - u spis predmeta, ovdje

_________________________________________________________________________________________________________________
KLASA: UP/I-352-02/24-01/03, URBROJ: 2178-03-02/5-24-7
Ova isprava potpisana je kvalificiranim elektroničkim potpisom, a isti je vidljiv na posljednjoj nenumeriranoj stranici.                                                          

